Fald i biltyverier: FDM kræver billigere bilforsikring – Ekstra Bladet
Lørdag d. 16. mar. 2013 - kl. 22:59 0
- Forsikringsselskaberne har det jo godt. Der er ikke er nok konkurrence, og autoskadeområdet er deres store guldæg. Når der så kommer så markant et fald inden for biltyverier, vil vi helt klart føre ønsket om lavere præmier frem.
- Amatørerne, der før kunne stjæle en bil ved hjælp af en skruetrækker, har fået det meget sværere. Tilbage er de professionelle, der går efter de dyre biler, og som har specialudstyr til at starte dem, siger Per Alkestrup til Politiken.
Underdirektør i brancheorganisationen Forsikring og Pension Hans Reymann-Carlsen mener dog ikke, at de nye tal kan føre til billigere forsikring. Fordi de fleste stjålne biler trods alt vender tilbage til deres ejer.
- Omkring 1200-1300 biler forsvinder helt, mens resten dukker op igen. Ud af den samlede sum til erstatning betyder tyverierne derfor ikke så meget, siger Hans Reymann-Carlsen til avisen.
Mens biltyverierne falder ligger antallet af cykeltyverier ganske konstant. Sidste år blev der anmeldt godt 68.000 stjålne cykler mod 71.000 året før, viser de nye tal.
Kommunikationschefen i Dansk Cyklistforbund, Frits Bredal, peger på, at antallet af stjålne cykler hvert år ret konstant ligger omkring 70.000.
- Myndighederne, herunder politiet, tager ikke dette store kriminalitetsområde alvorligt, siger han og påpeger, at de mange tyverier afholder mange fra at bruge cyklen i det daglige.